**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2015 M. RUGSĖJO 24 D. SPRENDIMO NR. T2-263 „dĖL KLAIPĖDOS MIESTO AKADEMINIŲ REIKALŲ TARYBOS SUDARYMO IR JOS NUOSTATŲ PATVIRTINIMO“ PAKEITIMO**

2020 m. rugsėjo 4 d. Nr. T1-228

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto akademinių reikalų tarybos nuostatų, patvirtintų Klaipėdos miesto savivaldybės tarybos 2015 m. rugsėjo 24 d. sprendimu Nr. T2‑263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“, 17.2 ir 17.3 papunkčiais ir atsižvelgdama į Lietuvos jūrų krovos kompanijų asociacijos 2020-08-17 raštą Nr.012 „Dėl atstovo delegavimo į Klaipėdos miesto akademinių reikalų tarybą“, viešosios įstaigos „Klaipėda ID“ 2020 m. rugpjūčio 27 d. raštą Nr. S20-42 „Dėl atstovo delegavimo į Klaipėdos miesto akademinių reikalų tarybą“ ir Klaipėdos miesto akademinių reikalų tarybos elektroninio posėdžio 2020 m. rugpjūčio 24 d. protokolą Nr. TAR1-137, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2015 m. rugsėjo 24 d. sprendimą Nr. T2‑263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“:

1.1. pakeisti 2 punktą ir jį išdėstyti taip:

„2. Sudaryti šios sudėties nuolatinę Klaipėdos miesto akademinių reikalų tarybą:

2.1. Tomas Eikinas, Lietuvos pramonininkų konfederacijos deleguotas narys, UAB „Fortum Klaipėda“ direktorius;

2.2. Edmundas Kvederis, Klaipėdos miesto savivaldybės tarybos Kultūros, švietimo ir sporto komiteto deleguotas atstovas;

2.3. doc. dr. Angelė Lileikienė, Lietuvos verslo kolegijos direktorė;

2.4. Gražina Markvaldienė, Klaipėdos valstybinės kolegijos direktorė;

2.5. Rima Mickienė, Lietuvos aukštosios jūreivystės mokyklos direktoriaus pavaduotoja akademinei veiklai;

2.6. Jolanta Mileškienė, Klaipėdos apskrities darbdavių asociacijos deleguota narė;

2.7. Aistė Moteikaitienė, VšĮ LCC tarptautinio universiteto rinkodaros direktorė;

2.8. Viktorija Palubinskienė, Socialinių mokslų kolegijos direktoriaus pavaduotoja;

2.9. Violeta Petrušienė, Klaipėdoje veikiančių profesinių mokyklų deleguota atstovė, Klaipėdos technologijų mokymo centro direktorė;

2.10. Vilija Prižgintienė, Klaipėdos mokyklų direktorių tarybos deleguota narė, Klaipėdos „Ąžuolyno“ gimnazijos direktorė;

2.11. Andželika Rimkuvienė, Klaipėdoje veikiančių aukštųjų mokyklų studentų atstovybių atstovė;

2.12. Viktoras Senčila, Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas;

2.13. Reda Švelniūtė, Klaipėdos miesto savivaldybės administracijos Ekonominės plėtros grupės vadovė;

2.14. doc. dr. Rita Vaičekauskaitė, Klaipėdos universiteto rektoriaus patarėja;

2.15. Arvydas Vaitkus, Klaipėdos miesto savivaldybės tarybos Sveikatos ir socialinių reikalų komiteto deleguotas atstovas;

2.16. Aistė Valadkienė, Klaipėdos miesto savivaldybės administracijos Jaunimo ir bendruomenių reikalų koordinavimo grupės jaunimo reikalų koordinatorė (grupės vadovė);

2.17. Robertas Valantiejus, Lietuvos jūrų krovos kompanijų asociacijos atstovas;

2.18. Alina Šoparė, viešosios įstaigos „Klaipėda ID“ atstovė;

2.19. Ričardas Zulcas, Klaipėdos miesto savivaldybės administracijos vyriausiasis patarėjas.“;

1.2. pakeisti nurodytu sprendimu patvirtintus Klaipėdos miesto akademinių reikalų tarybos nuostatus ir 10 punktą išdėstyti taip:

„10. KMART tvirtina Savivaldybės taryba 4 metų laikotarpiui. Kadencijų skaičius KMART neribojamas.

KMART sudaroma tokiu principu: po 1 Klaipėdoje veikiančių mokyklų atstovų, 3 Savivaldybės tarybos nariai, 3 Savivaldybės administracijos atstovai, 1 aukštųjų mokyklų studentų atstovybių atstovas, 1 Mokyklų direktorių tarybos atstovas, 1 Lietuvos jūrų krovos kompanijų asociacijos atstovas, 1 Lietuvos pramoninkų konfederacijos atstovas, 1 Klaipėdos apskrities darbdavių asociacijos atstovas, 1 profesinių mokyklų atstovas ir 1 viešosios įstaigos „Klaipėda ID“ atstovas.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Jaunimo ir bendruomenių reikalų koordinavimo grupės jaunimo reikalų koordinatorė (grupės vadovė)

Aistė Valadkienė, tel. 39 60 64

2020-08-31